প্রকাশ্যে ‘পাতাল লোক ২’র ট্রেলার

কলকাতা: আগামী ১৭ জানুয়ারি থেকে ওটিটিতে দেখা যাবে ‘পাতাল লোক ২’র সিরিজের নতুন এপিসোড। তার আগে প্রকাশ পেলে ‘পাতাল লোক ২’র ট্রেলার (Paatal Lok Season 2 Trailer)। টিজারেই দমদার রহস্যের ইঙ্গিত পাওয়া গিয়েছিল। ট্রেলার বাড়িয়ে দিল আরও উত্তেজনা। ‘পাতাল লোক ২’র ট্রেলারে খেলা আরও ভয়ংকর।

‘পাতাল লোক ২’র ট্রেলারে খেলা আরও ভয়ংকর। পাতাললোক ওয়েব সিরিজটির অসাধারণ সাফল্যের ৫ বছর পর আসতে চলেছে দ্বিতীয় পর্ব। অ্যামাজন প্রাইমের তরফ থেকে মুক্তি পেল ‘পাতাললোক ২’ ট্রেলার। এবার রহস্য, থ্রিল, তদন্ত চলবে নাগাল্যান্ডের মাটিতে। এবার ইনস্পেক্টর হাতিরাম চৌধুরীর কুরুক্ষেত্র নাগাল্যান্ড। একজন নেতার খুন হওয়ার তদন্ত করবেন ইন্সপেক্টর হাতিরাম চৌধুরী এবং আইপিএস অফিসার ইমরান আনসারি। এবারে নায়িকা আর সিরিজের অঙ্গ নন। কারণ কাহিনি একেবারেই আলাদা। এমনটাই জানালেন অভিনেত্রীর আপ্ত সহায়িকা। ২০২০ সালের ১৫ মে দেখা গিয়েছিল ‘পাতাল লোক’ সিরিজ। সুদীপ শর্মার তৈরি এই সিরিজের প্রথম মরশুমের এপিসোডে জয়দীপ ছাড়াও নজর কাড়েন গুল পনাগ, ইশওয়াক সিং নীরজ কবি, স্বস্তিকা মুখোপাধ্যায় এবং অভিষেক বন্দ্যোপাধ্যায়। প্রথম সিরিজে স্বস্তিকাকে দেখা গেলেও দ্বিতীয় সিরিজে দেখা যাবে না এই বঙ্গ ললনাকে।